
‏ יולי, 2026
‏
נוהל לקבלת מלגות 
המסמך מנוסח בלשון זכר מטעמי נוחות בלבד ומיועד לכל המגדרים כאחד

עיריית חריש, אגף פנאי וקהילה בשיתוף מפעל הפיס מעניקה לסטודנטים, תושבי העיר חריש מלגת מעורבות חברתית למען הקהילה בעיר.
המלגה בגובה 10,000 ₪ תוענק בתמורה לפעילות למען הקהילה במגוון תחומי התנדבות בפרויקטים חברתיים קהילתיים.
ההתנדבות תתבצע בהיקף של 140 שעות, במהלך שנת הלימודים תשפ"ו, בחודשים אוקטובר 2026 ועד יולי 2027.
בין תחומי ההתנדבות:
תמיכה חברתית ומנטלית לתלמידי בתי הספר היסודיים, שיעורי עזר במקצועות הלימוד השונים לתלמידי כיתות א'-יב', חונכות וקידום פעילויות לקהילה עם צרכים מיוחדים, ליווי מלש"בים במסגרת ההכנה לשירות משמעותי, סיוע במרכזים קהילתיים מרכז צעירים, מחלקת נוער ועוד.

1. הגדרות
"ועדה מקצועית" - ועדה שהרכבה – מנכ"ל העירייה, מנהלת אגף פנאי וקהילה, גזבר העירייה;
"מוסד אקדמי" - מוסד אקדמי מוכר ע"י המל"ג;
"נציג העירייה" –   מנהלת אגף פנאי וקהילה ו/או מי שהסמיכה לכך;
"עובד עירייה" - עובד המקבל מהעירייה תלוש שכר, עובר במיקור חוץ;
"עירייה" - עיריית חריש ו/א תאגידיה;
"קרוב משפחה" - לפי ס' 122א' ו-174א' לפקודת העיריות [נוסח חדש];

2. קריטריונים לקבלת המלגה (תנאי סף)
2.1. אזרחי ישראלי.
2.2. תושב העיר חריש לפחות 2 שנים ברציפות (רישום בספח ת.ז. או מוכר כמשלם ארנונה במח' הגביה בלבד).
2.3. רישום בשנה"ל תשפ"ו למסלול לימודים מלא באחת המסגרות הבאות:
2.3.1. סטודנט לתואר אקדמי (ראשון, שני ושלישי) במוסד אקדמאי המוכר על ידי המל"ג עבור שנה"ל תשפ"ו. 
2.3.2. לימודים הנדסאיים במוסד המוכר ע"י המה"ט עבור שנה"ל תשפ"ו.
2.3.3. קורסים המתוקצבים ומפוקחים ע"י האגף להכשרה מקצועית בזרוע העבודה-משרד העבודה, הרווחה והשירותים החברתיים (למעט סטודנטים שקיבלו השתתפות בשכר לימוד במסגרת תכנית 'שוברים').
2.3.4. לימודים בבתי הספר העל תיכוניים לאומנויות המוכרות ע"י משרד החינוך.
2.3.5. כיתות י"ג-י"ד בחינוך טכנולוגי על יסודי בבתי ספר המאושרים ע"י משרד החינוך.
2.3.6. סמינרים להוראה המפוקחים ע"י משרד החינוך.
2.3.7. תכנית לימודים להסבת אקדמאים לתעודת רישוי ממשלתית כאחות מוסמכת בבתי הספר לסיעוד המוכרים ע"י משרד הבריאות.
2.3.8. לימודי קורס מורי דרך במוסד המאושר ע"י משרד התיירות המקנה למסיימים תעודת מורה דרך ארצי מטעם משרד התיירות.
2.3.9. מסלול לימודים המקנה למסיימים תעודה מוכרת ע"י קופות החולים ובתי החולים במקצוע לעניין העסקה בתחום פרא-רפואי ורפואה משלימה.
2.4. הלימודים יפרסו של שתי שנות לימוד אקדמיות ולא פחות מ-4 סמסטרים.
2.5. ביצוע 140 שעות התנדבות לקהילה בשנה (אוקטובר עד יולי) לפי החלוקה שתיקבע ע"י נציג העירייה.
2.6. מינימום 12 שעות לימוד שבועיות בכל סמסטר. עבור האוניברסיטה הפתוחה, לפחות 5 קורסים במהלך השנה (ללא סמסטר קיץ). המלגה תאושר לאחר קבלת אישור.
2.7. מי שסיים שירות צבאי או שירות לאומי מלא.
2.8. סטודנט שלא קיבל מלגה מהעירייה בשנה הקודמת. לא תותר כפל מלגה.
2.9. מעורבות ועשייה בתחום החברתי והקהילתי בעיר חריש.
2.10. התנדבות הדורשת ליווי וחניכה במגוון מוסדות שבהם נמצאים קטינים ו/או חסרי ישע, תידרש המצאת אישור מהמשטרה על היעדר הרשעה בעבירות מין בהתאם לחוק למניעת העסקה של עברייני מין במוסדות מסוימים, תשס"א-2001.
2.11. ראיון אישי בפני הוועדה המקצועית.
2.12. השתתפות של עד 4 מפגשים קבוצתיים בעירייה במהלך השנה האקדמית.
2.13. עמידה במשימות שיקבעו במסגרת התוכנית שנציגת העירייה תבנה עבור כל מלגאי. 
2.14. עדיפות לסטודנטים שהכנסתם נמוכה (יוערך על פי הכנסה חודשית ברוטו וביחס לאחרים).
2.15. לא תותר קבלת מלגה לעובדי עירייה ו/או לנבחריה ו/או למי שסיים את העסקתו בעירייה וטרם חלפו 12 חודשים מיום ניתוק יחסי עובד-מעביד.
2.16. לא תותר קבלת מלגה למי שישנה קרבה משפחתית בינו לבין עובד עירייה ו/או של נבחריה.

3. מסמכים שיש לצרף
3.1.  צילום ת.ז. + ספח.
3.2. העתק הסכם שכירות דירה ע"ש מבקש המלגה.
3.3. קורות חיים.
3.4. אישור ניהול חשבון בנק ע"ש הסטודנט.
3.5. אישור על סיום שירות צבאי/תעודת שחרור או שירות לאומי מלא.
3.6. אישור מטעם מוסד הלימודים רישום ללימודים עבור שנה"ל תשפ"ו (סמסטר א'+ ב'). לימודים באוניברסיטה הפתוחה – אישור רישום לקורסים.
3.7. אישור מטעם מוסד הלימודים על תשלום ללימודים לשנה"ל תשפ"ו.
3.8. העתק תוכנית הלימודים בכל סמסטר (מספר שעות לימוד בכל קורס).
3.9. לטובת דיון בוועדה המקצועית על רקע כלכלי יש לצרף:
3.9.1. מכתב אישי אשר מתייחס לרקע המשפחתי, האם מוכרים ברווחה, מגורי הסטודנט (שכירות, הורים אחר), האם עובד, פירוט על מצבו הכלכלי.
3.9.2. העתק מסמך פעילות בנק ב-3 חודשים האחרונים נכון למועד הגשת הבקשה.
3.9.3. תדפיס חשבונות כרטיסי אשראי של 3 החודשים האחרונים.
3.9.4. אישור מגורמים מטפלים (עו"ס, פסיכולוג וכד').
3.9.5. אישורים נוספים שיש בהם כדי להראות בנוגע למצבו הכלכלי של הסטודנט (לדוגמא: אישורים על חובות, תשובה שלילית לסיוע מתוכניות רווחה וממלגות שונות).
3.9.6. האם מקבל תמיכות כספיות מגופים נוספים, האם מקבל הנחה/סיוע מהמוסד האקדמי.
3.9.7. אישור ויתור סודיות.

4. תוכנית המלגה
4.1. גובה המלגה יהיה בסך של 10,000 ₪ אשר יינתן מחציתו ע"י מפעל הפיס ומחציתו בידי העירייה ו/או מי מטעמה.
4.2. מועמד לקבלת המלגה מתחייב לבצע התנדבות בהתאם לנדרש ובתחומים שיידרשו. שעות נוכחות ההתנדבות יאושרו/יחתמו על ידי נציג העירייה.
4.3. ביצוע שעות התנדבות קהילתית/חברתית/עירונית לפיתוח וקידום האוכלוסיות השונות בעיר חריש.

5. אופן העברת המלגה
5.1. העברת המלגה תתבצע ב-2 תשלומים בהתאם להשתתפות וביצוע הדרישות. תשלום ראשון ע"ס 5,000 ₪ יועבר ישירות לחשבונות של מקבל המלגה בחודש אפריל 2027, תשלום שני ע"ס 5,000 ₪ יועבר עד לסוף חודש נובמבר 2027 מטעם מפעל הפיס.
5.2. העברת המלגה תתקיים בהתקיימות במצטבר להלן:
5.2.1. הצגת קבלות המעידות על תשלום שכר לימוד למוסד האקדמי עבור שנת הלימודים תשפ"ו.
5.2.2. ההגשת דו"ח ביצוע שעות התנדבות חתומות ומאושרות ע"י נציג העירייה.
5.2.3. המלגה תועבר אך ורק לחשבון בנק ע"ש מקבל המלגה. לא תתקבל כל בקשה להפקדה בחשבון אחר שאינו ע"ש מקבל המלגה.
5.3. לא ניתן לבצע את חובות ההתנדבות באופן חלקי. במידה ובחלק השני של השנה, לאחר תשלום המלגה הראשון ע"י העירייה יחליט מקבל המלגה לעצור את הפעילות ומכל סיבה שהיא, הוא מתחייב להשיב לעירייה את התשלום שקיבל ממנה וזאת בתוך 14 ימי עסקים.

6. גריעת סטודנט מתוכנית המלגות
העירייה תהא רשאית לגרוע סטודנט מתוכנית המלגה לפי העילות הבאות:
6.1. אי עמידה בקריטריונים ודרישות קבלת המלגה.
6.2. בעיות משמעת.
6.3. אם איזה מהנתונים שנמסרו בין בכתב ובין בע"פ יתבררו כאינם נכונים.
6.4. אם יחול שינוי בנתונים שנמסרו ובהתאם לשינוי, הסטודנט לא יעמוד עוד בתנאי הסף לקבלת המלג.
6.5. הסטודנט אינו עומד מהתחייבויות הנוגעות לפעילות ההתנדבותית שנקבעה ע"י העירייה.
6.6. כנגד הסטודנט נפתחה חקירה ו/או הורשע בעבירה מסוג פשע.

7. עבודת הוועדה המקצועית
7.1. כמות המלגות שהעירייה יכולה להעניק היא מוגבלת.
7.2. הוועדה המקצועית תדון בכל ההצעות העומדות בתנאי הסף ואלו אשר מילוא את מלוא התחייבויותיהם ותהא רשאית לבחור בבקשות המתאימות ביותר.
7.3. לוועדה המקצועית יש סמכות לבקש להשלים משמכים ו/או מידע מסטודנט.

7.4. הוועדה תזמן את המועמדים לראיונות אישיים. הוועדה תהא רשאית להסמיך ועדת משנה מטעמה שתבצע את הראיונות.
7.5. ככל ויהיו מספר רב של מועמדים ובקשות אשר יהיו שוות ומלאות, הוועדה תהא רשאית לערוך הגרלה לחלוקת המלגות בכל דרך לפי שיקול דעתה.

8. ויתור על חיסיון המידע
8.1. הנני מוותר בזאת על חיסיון המידע אודות לימודיי, פרטיי והתחייבויותיי כפי שנמסרו על ידי ומסכים כי המוסד הלימודי בו אני לומד וכל גוף אחר רלוונטי, ימסרו לעירייה כל מידע הרלוונטי לפרטים ולהתחייבויותיי דלעיל ולתשלום המלגה על ידי העירייה.


התחייבות ואישור הבנת ההליך

ידוע לי כי תשלום המלגה מותנית בעמידתי בתנאי הסף בקיום מלוא התחייבויותיי, במסירת נתונים ומידע נכון, בהמצאת כלל המסמכים המבוקשים ובחתימתי על כתב זה.

ידוע לי כי העירייה תהא רשאית לבל את זכאותי למלגה ו/או להפסיק לאלתר את תשלומי המלגה ו/או להשיב את תשלום המלגה אשר הועבר לחשבוני במקרים הבאים:
1. אם לא אעמוד בתנאי הסף.
2. אם לא אעמוד באיזו מהתחייבויותיי ובמועדים שנקבעו לכך.
3. אם איזה מהנתונים והמידע שמסרתי יתברר כלא נכון.
4. אם יחול שינוי בנתונים ובמידע שמסרתי וכי על ידי שינוי זה, אחדל לעמוד בתנאי הסף ו/או לא אהיה זכאי למלגה.
5. אם לא אחתום על כתב זה ו/או אמציא מסמך נדרש במועדים שנקבעו על ידכם.
6. אם וככל במהלך התנדבותי התנהלותי תהיה באופן חריג ושלא בדרך מקובלת וזאת בניגוד לכל דין ו/או נורמה חברתית תקינה.

ידוע לי כי בחתימתי על כתב זה , הנני מאשר שקראתי, הבנתי והסכמתי לאמור בו.

הנני מצהיר כי כל הפרטים שמסרתי לעיל הינם נכונים וכי הנני מסכים לכל הכללים שנקבעו וייקבעו על ידי העירייה וע"י מפעל הפיס בכל הקשור לזכאותי לקבלת מלגה.



שם מלא: ________________________________, ת.ז. ________________________________
כתובת: ______________________________________________________________________
דוא"ל: _____________________________________________, טלפון: ___________________
תאריך: ________________________				חתימה: ____________________

